Cerere de decizie preliminară introdusă de Tribunale di Lecce (Italia) la 16 aprilie 2024 – ZT/Ministero dell’Istruzione e del Merito
(Cauza C-268/24, Lalfi1 )
Limba de procedură: italiana
Instanța de trimitere
Tribunale di Lecce
Părțile din procedura principală
Reclamantă: ZT
Pârât: Ministero dell’Istruzione e del Merito
Întrebările preliminare
Clauza 4 din acordul-cadru care figurează în anexa la Directiva [1999/70/CE a Consiliului din 28 iunie 1999 privind Acordul-cadru cu privire la munca pe durată determinată, încheiat între CES, UNICE și CEEP]1 trebuie interpretată în sensul că se opune unei limitări în atribuirea cardului personalului didactic, prevăzut la articolul 1 alineatul 121 și următoarele din legge del 13 luglio 2015, n. 107 – Riforma del sistema nazionale di istruzione e formazione e delega per il riordino delle disposizioni legislative vigenti (GU n. 162, del 15 luglio 2015) [Legea nr. 107 din 13 iulie 2015 – Reforma sistemului național de învățământ și de formare și delegarea pentru reorganizarea dispozițiilor legislative existente (GU nr. 162, 15 iulie 2015)], bazată pe perioada limitată de timp în care este ocupat postul de suplinitor?
Având în vedere clauza 4 menționată mai sus, tipurile de deficit de personal – care corespund situațiilor prevăzute la articolul 4 alineatul 1, 2 sau 3 din Legea nr. 124/99 – pe care suplinitorul trebuie să „le acopere” pot fi considerate „motive obiective”?
Împrejurarea de a fi ocupat – în același an școlar – posturi de suplinitor temporare în diferite școli în baza mai multor contracte pentru ocuparea unor posturi de suplinitor temporare poate fi considerată un motiv obiectiv în sensul clauzei 4 din acordul-cadru care figurează în anexa la Directiva [1999/70]?
În orice caz, trebuie să se considere că aprecierea privind comparabilitatea între cadrele didactice angajate pe durată determinată și cele angajate pe durată nedeterminată trebuie efectuată ex ante sau trebuie să se țină seama de durata efectivă a activității desfășurate în calitate de suplinitor în cursul anului (de exemplu, în cazul în care, deși în baza mai multor contracte, suplinitorul a lucrat pentru o perioadă care nu este diferită de cea a unui suplinitor numit pentru ocuparea unui post vacant din tabelul efectivelor „de fapt”)?
____________
1     Denumirea prezentei cauze este un nume fictiv. El nu corespunde numelui real niciuneia dintre părțile la procedură.
1     JO 1999, L 175, p. 43, Ediție specială, 05/vol. 5, p. 129.